Francobollo
O Francobollo o l'è 'na carta-valôri emmessa da 'n'amministrassion postâ c'a rapprezenta a prêuva do pagamento in antiçipo pe i serviçi de spedission de 'na lettera òu de 'n pacco a 'n destinatâjo.
Primma de l'introdûssion di francobolli o porto o vegniva pagòu da-o destinatâjo.
Ideòu da l'ingléise Rowland Hill, tradissionalmente o francobollo o l'è 'n rettangolo de carta piccin c'o s'incolla insce 'na bûsta (òu anveloppe). Molto raramenti son stæti prodotti di francobolli d'âtre forme: riôndi (Neuva Selanda), in forma de triângolo, pentagono, e anche in forma de frûtta (Tonga e Sierra Lion).
O stûddio di francobolli o vegne ciammòu filatelia, c'a l'inclûdde o dizegno, a prodûssion e l'ûzo di francobolli dòppo che son stæti emmessi da l'outoritæ postâ. O termine "filatelia" o vegne de sovente confûzo co-a collession de francobolli.
vec_Latn lij_Latn lij_Latn lij_Latn lij_Latn